Byna halfmiljoen rand se dagga op bus gevind | Netwerk24
Deur Jackie Kruger 29 Januarie 2020 17:17
Die dagga wat op die passasiersbus by De Rust gevind is.
Sers. Chris Spies, polisiewoordvoerder, sê die dagga met ’n straatwaarde van sowat R480 000 is Dinsdag gevind toe oplettende lede van die Attaqua K9-eenheid, die eenheid vir sigbare polisiëring in De Rust en provinsiale verkeersbeamptes op die N12 ontplooi is.
Hulle het ’n passasiersbus wat onderweg was na Kaapstad voorgekeer.
Die bus is deursoek en daar is afgekom op drie reissakke in die bagasieruim. Die sakke is deursoek en binne is saamgeperste dagga gevind.
Daar is op die dagga beslag gelê. Die dagga kon nie verbind word met enigiemand op die bus nie.
Volgens die polisie is dwelmvondste soos dié waarskynlik bestem vir verspreiding in verskeie gemeenskappe.
Meer oor: Wes-Kaap | De Rust | Dagga | Passasiersbus
Polisie kry 40 kg dagga in motor
Plaasaanvallers gee voor hulle is polisie wat dagga soek